
                    Nr.134/XVIII/3/2000

BIROUL PERMANENT

AL CAMEREI DEPUTAŢILOR

DOMNULUI PREŞEDINTE 

VALER DORNEANU



În conformitate cu prevederile art.89 din Regulamentul Camerei Deputaţilor, vă înaintăm alăturat, Raportul asupra proiectului de Lege pentru aprobarea Ordonanţei Guvernului nr.97/1999 privind garantarea furnizării de servicii publice în transporturile rutiere şi pe căile navigabile interioare.



La întocmirea raportului, comisia a avut în vedere avizele transmise de:

· Consiliul Legislativ;

· Comisia juridică, de disciplină şi imunităţi;

· Comisia pentru buget, finanţe şi bănci;

· punctul de vedere al Ministerului Lucrărilor Publice, Transporturilor şi Locuinţei.



În raport de obiectul şi conţinutul său, proiectul de lege face parte din categoria legilor ordinare.



     PREŞEDINTE,                                        SECRETAR,

                           István Antal                                          Aurelia Vasile          

RAPORT

asupra proiectului de Lege pentru aprobarea Ordonanţei Guvernului nr.97/1999 privind garantarea furnizării de servicii publice în transporturile rutiere şi pe căile navigabile interioare



În conformitate cu prevederile art.89 din Regulamentul Camerei Deputaţilor, Comisia pentru industrii şi servicii a fost sesizată spre dezbatere în fond cu proiectul de Lege pentru aprobarea Ordonanţei Guvernului nr.97/1999 privind garantarea furnizării de servicii publice în transporturile rutiere şi pe căile navigabile interioare, trimis cu adresa nr.231 din 22 mai 2000.



Proiectul de lege a fost adoptat de Senat, în forma propusă de Guvern, în şedinţa din 15 mai 2000.



Proiectul de lege are ca scop aplicarea în traficul rutier intern şi pe căile navigabile interioare a unor directive ale Comunităţii Europene în vederea acordării unor facilităţi anumitor categorii de persoane, asigurării transporturilor în zone izolate şi asigurării capacităţilor de transport suficiente precum şi modul de realizare a serviciilor publice subvenţionate.

În conformitate cu prevederile art.10 din Regulamentul Camerei Deputaţilor, Comisia pentru industrii şi servicii a examinat proiectul de lege în şedinţa din 5 septembrie 2001 şi a hotărât, cu majoritate de voturi, avizarea proiectului de lege cu amendamente admise, prezentate în anexă.

În raport de obiectul şi conţinutul său, proiectul de lege face parte din categoria legilor ordinare.



         PREŞEDINTE,                                      SECRETAR,

                               István Antal                                         Aurelia Vasile

Expert,

Daniel Bădina

